OpenLLM-France/wikimedia huggingface dataset:
# Charles Mason (astrònom)

Charles Mason (abril de 1728, Oakridge, Gloucestershire - 25 d'octubre de 1786, Filadèlfia) va ser un astrònom britànic assentat als Estats Units. Conegut per la cartografia de la Línia Mason-Dixon (1764-1768).

## Biografia

Estudià matemàtiques sota Robert Stratford. L'astrònom reial James Bradley en va destacar el seu talent i el 1756 li oferí un lloc d'ajudant a l'Observatori de Greenwich, prop de Londres.
Aleshores es va familiaritzar amb les Taules de la Lluna de Tobias Mayer que permetien mesurar la longitud a la mar que era un problema.
El 1760, la Royal Society preparà expedicions per tot el món per observar els trànsit de Venus de 1761. Mason va fer equip amb Jeremiah Dixon per anar a Bengkulu a Sumatra.
L'expedició Mason-Dixon partí el 8 de gener de 1761 de Plymouth a bord del HMS Seahorse, però va haver de tornar en ser atacat pel vaixell francès L'Aigrette. L'expedició tornà a salpar el 3 de febrer i els dos astrònoms arribaren a Sud-àfrica el 22 d'abril. Van erigir un observatori improvisat per al trànsit de Venus. Hi restaren fins a octubre i després anaren a Maskelyne a Santa-Helena.
Des de 1681 hi havia un litigi territorial entre els estats de Pennsilvània i Maryland, els protagonistes Thomas Penn i Frederick Calvert acordaren apel·lar a astrònoms britànics. James Bradley va acabar els treballs dels cartògrfs estatunidencs des de 1768. La seva primera tasca va ser la de traçar una línia des de la Península de Delmarva fins New Castle, separant de la Pennsylvania tres comtats que van esdevenit més tard Delaware. El 1786, s'instal·là a Filadèlfia. Entrà en contacte amb Benjamin Franklin

## Homenatges

A la Lluna, el cràter Mason porta el seu nom.
Charles Mason i Jeremiah Dixon són els personatges de la novel·la de Thomas Pynchon Mason et Dixon (1997). Mark Knopfler s'inspirà per escriure la cançó Sailing to Philadelphia .

## Referències

* (anglès) Error: hi ha títol o url, però calen tots dos paràmetres.Edwin Danson. «». American National Biography. [Consulta: 13 maig 2008].
* ↑ Compte-rendu de observations : (anglès) PDF Charles Mason «Observations made at the Cape of Good Hope». Philosophical transactions of the Royal society of London, 1762, pàg. 378-395.
* ↑ (anglès) John Mackenzie. «Còpia arxivada». University of Delaware. Arxivat de l'original el 2007-03-12. [Consulta: 14 maig 2008].
# Horakita

La horakita és un mineral de la classe dels fosfats. Rep el nom de František Horák (1882-1919) responsable de la fàbrica Radium a St. Joachimsthal (Jáchymov) i el seu net MUDr. (M.D.) Vladimír Horák (nascut el 1964), un col·leccionista i historiador amateur de minerals, centrat en la història de la mineria a Jáchymov.

## Característiques

La horakita és un fosfat de fórmula química (Bi₇O₇OH)[(UO₂)₄(PO₄)₂(AsO₄)₂(OH)₂]·3.5H₂O. Va ser aprovada com a espècie vàlida per l'Associació Mineralògica Internacional l'any 2017, sent publicada per primera vegada un any més tard. Cristal·litza en el sistema monoclínic. La seva duresa a l'escala de Mohs és 2.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 66575.

## Formació i jaciments

Va ser descoberta a la mina Rovnost, situada a Jáchymov, dins el districte de Karlovy Vary (Regió de Karlovy Vary, República Txeca). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Horákite» (en anglès). Mindat. [Consulta: 9 juny 2021].
# Homo rhodesiensis

Homo rhodesiensis fou descrit per primer cop per Sir Arthur Smith Woodward el 1921. L'espècimen tipus és un crani trobat a Kabwe, Zàmbia, conegut com a crani de Kabwe o Broken Hill 1. La seva antiguitat és de 300.000 a 125.000 anys.
Més endavant fou reassignat a l'espècie Homo heidelbergensis. Autors com Jean-Jacques Hublin i d'altres prefereixen reservar el terme heidelbergensis per als preneandertals i recuperar la denominació rhodesiensis per als espècimens com els de Kabwe, Salé (Marroc), Eyasi (Tanzània) o Hopefield (Elandsfontein, Sud-àfrica).
Anatòmicament, Kabwe presenta característiques intermèdies entre Homo erectus/ergaster i l'ésser humà modern.
Caràcters similars amb Homo sapiens:
* capacitat cranial elevada (1.280 cm³)
* en vista posterior, el contorn del crani és pentagonal i les parets laterals força verticals
* bosses parietals sortints
* absència de carena sagital parietal
* meat auditiu extern més baix que la cavitat glenoide
* alçada de les escates temporals i occipital
* occipital basculat cap al darrere, menys angulós que en Homo erectus
Caràcters similars amb Homo erectus:
* presència d'un bombament bregmàtic
* torus supraorbitari enorme
* presència de torus occipital transvers
* inserció marcada dels músculs de la nuca
* occipital més o menys angulós
* absència de bosses frontals
* front fugisser
* cara alta i sortint
* arc frontal sagital predominant.
Per a autors com ara Tim White, Homo rhodesiensis és l'avantpassat africà que donà lloc a la «gent d'Herto», fòssils d'uns 160.000 anys trobats prop d'Herto (Etiòpia), a la depressió d'Afar. Aquestes restes són molt similars a l'ésser humà modern, amb petites diferències, raó per la qual els assignà a la nova subespècie Homo sapiens idaltu. La gent d'Herto serien els antecessors directes, encara vivint a l'Àfrica, de l'ésser humà actual Homo sapiens sapiens.

## Referències

* ↑ «GBIF 787018738 Fossil of Homo rhodesiensis Woodward, 1921» (en anglès). GBIF org. [Consulta: 9 desembre 2015].
# Holley

Holley és una vila del Comtat d'Orleans (Nova York) dels Estats Units d'Amèrica.

## Demografia

Segons el cens dels Estats Units del 2000 Holley tenia 1.802 habitants, 788 habitatges, i 464 famílies. La densitat de població era de 547,8 habitants/km².
Dels 788 habitatges en un 32,7% hi vivien nens de menys de 18 anys, en un 42% hi vivien parelles casades, en un 12,6% dones solteres, i en un 41% no eren unitats familiars. En el 33,9% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,95.
Per edats la població es repartia de la següent manera: un 26,5% tenia menys de 18 anys, un 8,5% entre 18 i 24, un 31,4% entre 25 i 44, un 21,4% de 45 a 60 i un 12,2% 65 anys o més.
L'edat mediana era de 35 anys. Per cada 100 dones de 18 o més anys hi havia 93,1 homes.
La renda mediana per habitatge era de 36.367 $ i la renda mediana per família de 49.200 $. Els homes tenien una renda mediana de 31.019 $ mentre que les dones 23.077 $. La renda per capita de la població era de 17.388 $. Entorn del 7,6% de les famílies i el 10,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Holley». American Fact Finder. Oficina del Cens dels Estats Units, 12-01-2010.
# Hollidaysburg

Hollidaysburg és una població dels Estats Units a l'estat de Pennsilvània. Segons el cens del 2000 tenia 5.368 habitants.

## Demografia

Segons el cens del 2000, Hollidaysburg tenia 5.368 habitants, 2.224 habitatges, i 1.349 famílies. La densitat de població era de 874,5 habitants per quilòmetre quadrat.
Dels 2.224 habitatges en un 26% hi vivien nens de menys de 18 anys, en un 45,7% hi vivien parelles casades, en un 12% dones solteres, i en un 39,3% no eren unitats familiars. En el 35,3% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,88.
Per edats la població es repartia de la següent manera: un 20,5% tenia menys de 18 anys, un 7,9% entre 18 i 24, un 26,8% entre 25 i 44, un 23,1% de 45 a 60 i un 21,7% 65 anys o més.
L'edat mediana era de 42 anys. Per cada 100 dones de 18 o més anys hi havia 86,8 homes.
La renda mediana per habitatge era de 36.758 $ i la renda mediana per família de 43.209 $. Els homes tenien una renda mediana de 33.315 $ mentre que les dones 24.627 $. La renda per capita de la població era de 20.634 $. Entorn del 5,5% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hollidaysburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Hollidaysburg». American Fact Finder. Oficina del Cens dels Estats Units, 12-01-2010.
# Huawei Ascend P6

El Huawei ascend P6 és un Smartphone fabricat per la marca de mòbils i tecnologies Huawei.

## Característiques

* Sistema operatiu Android v 4.2.2 Jelly Bean
* Banda UMTS: 850/9001900 / / 2100, EDGE: 850/900/1800/1900, HSPA + DL 21Mbps / UL 5.76Mbps
* Dimensions 132,65 x 65,5 x 6,18 mm
* Pantalla 4,7 TFT LCD Ultrafina amb tecnologia Magic Touch, Resolució: 1280 X 720 HD Corning *Gorilla Glass 2
* Bateria Li-ió 2000 mAh
* Memòria interna ROM: 8GB,
* RAM: 2GB
* Memòria expansió MicroSD
* Connectivitat Bluetooth 4,0, Wi-Fi 802.11 b / g / n, USB 2.0 High-Speed
* Càmera 8 MP BSI amb Autofocus, Flash, Obertura F 2.0 per a baixa il·luminació, Distància focal 3.3cm (més curta del mercat), Càmera frontal: 5,0 MP amb Gran Angular
* Pes 120g amb bateria
* Processador Quad core 1.5 GHz CPU K3V2 + Intel XMM6260
* Colors: Blanc/ Negre
* Altres GPS / AGPS, Emotion UI 1.6, Quick Power Control (QPC),, Sensor de llum d'ambient, arrencada en 5 segons, càrrega ràpida, DLNA, tecnologia Magic Touch, suport USB OTG, Tecnologia de So Dolby Digital Plus

## Referències

«Huawei Ascend P6 8GB Blanco Libre P6White Smartphone/Movil». Arxivat de l'original el 2016-03-04. [Consulta: 1r maig 2021].

## Vegeu també

* Huawei Ascend G7
# Heinrich A G Tuch

Heinrich A G Tuch (Gera, 4 de juliol de 1766 - Leipzig, 3 de juliol de 1821) va ser un cantant alemany (baix), compositor i editor de música.
Tuch va néixer com el fill d'un tintorer. Va rebre instrucció musical del Cantor de la Geraer Gymnasium Nathanael Gottfried Gruner.
La seva família va viure temporalment a Sangerhausen, on es va formar amb l'organista Johann Heinrich Rolle. Tornant a Gera, es convertia en un estudiant de Gruner una altra vegada. De 1786 va estudiar teologia i "belles Ciències" a Leipzig i va rebre de Johann Friedrich Doles lliçons de composició i lliçons en teoria de l'harmonia.
El 1788 va publicar la seva primera col·lecció de cançons. Des de 1790 va treballar en diversos teatres com a cantant, director musical i compositor. El 1795 va ser contractat com a baix i actor al "Fürstlich-Anhaltisch-Dessauische Schauspielergesellschaft". El 1799 va fundar la primera editorial de música a Dessau, en la qual va publicar principalment les seves pròpies obres. De 1816 va tenir una branca de la seva editorial a Leipzig, on també es va traslladar.

## Obres

* El dia feliç (a càrrec de Christian August vulpius), opereta
* Més enllà de diverses músiques en acció, àries individuals
* Gran funeral d'Aragó op. 40 sobre la mort heroica del Duc Frederic Guillem de Brunsvic.
# Heinrich Anton de Bary

Heinrich Anton de Bary (Frankfurt, 26 de gener de 1831 - 19 de gener de 1888) va ser un cirurgià, botànic, microbiòleg i micòleg alemany. Fou també membre de la Royal Society.
Es considera el fundador de la fitopatologia i de la moderna micologia. Va ser molt important la seva contribució a l'estudi de les algues i les plantes superiors.
Estudià medicina a la Universitat de Heidelberg i després a la de Marburg i de Berlín al mateix temps que estudiava les plantes. La seva dissertació en doctorar-se en medicina va ser sobre la reproducció de les plantes: "De plantarum generatione sexuali". Gairebé sempre es dedicà professionalment a la botànica.
Amb Hugo von Mohl, cofundà la revista botànica pionera anomenada Botanische Zeitung. Després de la Guerra Franco-Prussiana va ser elegit rector de la Universitat d'Estrasburg on continuà dedicat a la botànica.

## Malalties de les plantes i els fongs

Quan De Bary va començar l'estudi dels fongs es considerava que aquests sorgien per generació espontània. De Bary estudià el mildiu de la patatera (Phytopthora infestans) que tants danys havia ocasionat en aquella època (per exemple la fam d'Irlanda) i va estudiar-ne el cicle vital. De Bary va concloure que els ordres de fongs Uredinales i Ustilaginales eren paràsits.
De Bary va ser el primer a demostrar la sexualitat en els fongs.

### Peronosporeae

De Bary va passar 15 anys estudiant els fongs de la família Peronosporeae, particularment l'espècie Pytopthera infestans (abans anomenada Peronospora infestans) i Cystopus paràsits de les patateres. Va comprovar com els micelis dels fongs sobrevivien a l'hivern i va concloure que els fongs no es reproduïen per generació espontània.

### Puccinia graminis (rovell del blat)

Va estudiar el rovell patogen del blat Puccinia graminis, així com d'altres cereals, i va observar com produïa espores vermelles durant l'estiu (urediospores) i espores fosques a l'hivern (teleutospores). També va inocular les teleutospores a la planta hoste intermediari del fong Berberis vulgaris on germinaren.

### Líquens

De Bary, de l'estudi de l'associació dels fongs i algues en els líquens, encunyà la paraula simbiosi (en la seva monografia "Die Erscheinung der Symbiose" 1879).

## Referències

* King-Thom Chung, Department of Microbiology and Molecular Cell Sciences, The University of Memphis, Memphis, TN
# Heinrich Bach

Heinrich Bach (Wechmar, Alemanya, 16 de setembre de 1615 - Arnstadt, Alemanya, 10 de juliol de 1692) va ser un organista alemany. Va ser cap de la branca de la família Bach d'Arnstadt.
Va ser l'últim fill de Johann (Hans) Bach i a la mort del seu pare va ser el seu germà gran Johann el que el va educar i ensenyar a tocar l'orgue. Des de 1641 va ser l'organista a l'Oberkirche i a la Liebfrauenkirche d'Arnstadt, càrrec que mantindria fins a la seva mort. Es va casar el 1642 amb Eva des Suhler. Va morir a Arnstadt el 10 de juliol de 1692.
Va deixar obres vocals i corals per a orgue, però només ens han arribat la cantata Ich danke dir, Gott.
Tres dels seus fills van ser músics:
* Johann Christoph Bach (1642-1703)
* Johann Michael Bach
* Johann Günther Bach

## Enllaços externs

* Partitures de Heinrich Bach en The Choral Public Domain Library

## Bibliografia

* Diccionario Enciclopédico de la Música Música Maestro, Editorial Rombo, 1996, ISBN 8482570323
* Musicalia, Enciclopedia y Guía de la Música Clásica, Editorial Salvat, 1986, ISBN 8471378728
* Larousse de la musique, Librairie Larousse, 1957
# Hubert Godaert

Hubert Godaert (Viane, Geraardsbergen, 30 d'agost de 1913 - Viane, 2 de novembre de 1983) va ser un ciclista belga que va córrer en els anys previs a la Segona Guerra Mundial. Sols se li coneix una victòria, a la Gant-Wevelgem de 1938.

## Palmarès

* 1938
** 1r a la Gant-Wevelgem

## Enllaços externs

* Fitxa d'Hubert Godaert a sitiodeciclismo.net
# Henti

Henti va ser una reina hitita (tawananna), casada amb Subiluliuma I i mare (almenys) de Telepinus I de Khalap.
Va prendre el títol de «Gran reina» a la mort de Daduhepa, la mare de Subiluliuma. Es conserva un decret que anomena al fill de Subiluliuma, Telepinus, sacerdot a Kizzuwatna, on apareix Henti amb el títol de «Tawananna». Sembla que el va conservar poc temps, perquè al cap de pocs anys de què el seu marit pugés al tron, desapareix de la història, ja que Subiluliuma, per raons d'estratègia política, es va casar amb Mal-Nikal, filla del rei de Babilònia Burnaburiaix II, amb el que va establir un tractat d'aliança.

## Referències

* ↑ Bryce, Trevor. El reino de los hititas. Madrid: Cátedra, 2001, p. 202. ISBN 8437619181.
# Hentschelita

La hentschelita és un mineral de la classe dels fosfats, que pertany al grup de la lazulita. Rep el seu nom del Dr. Gerhard Hentschel (1930-), del Servei Geològic de Hessen, Alemanya.

## Característiques

La hentschelita és un fosfat de fórmula química CuFe₂$^{3+}$(PO₄)₂(OH)₂. Va ser aprovada com a espècie vàlida per l'Associació Mineralògica Internacional l'any 1985. Cristal·litza en el sistema monoclínic. La seva duresa a l'escala de Mohs és 3,5.
Segons la classificació de Nickel-Strunz, la hentschelita pertany a «08.BA: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ sobre 1:1» juntament amb els següents minerals: ambligonita, montebrasita, tavorita, triplita, zwieselita, sarkinita, triploidita, wagnerita, wolfeïta, stanĕkita, joosteïta, hidroxilwagnerita, arsenowagnerita, holtedahlita, satterlyita, althausita, adamita, eveïta, libethenita, olivenita, zincolibethenita, zincolivenita, auriacusita, paradamita, tarbuttita, barbosalita, latzulita, scorzalita, wilhelmkleinita, trol·leïta, namibita, fosfoel·lenbergerita, urusovita, theoparacelsita, turanita, stoiberita, fingerita, averievita, lipscombita, richel·lita i zinclipscombita.

## Formació i jaciments

Va ser descoberta a l'indret anomenat Point 20.0, a Katzenstein, Odenwald (Hessen, Alemanya). També ha estat descrita a altres indrets d'Alemanya, Argentina, Austràlia, Brasil, República Txeca, França, Polònia, Portugal, Anglaterra i els Estats Units.

## Referències

* ↑ «Hentschelite» (en anglès). Mindat. [Consulta: 1r octubre 2017].
* ↑ «Hentschelite» (en anglès). Handbook of Mineralogy. Arxivat de l'original el 4 de març 2016. [Consulta: 1r octubre 2017].
# IQRF

IQRF és un protocol de comunicacions sense cables via ràdio-freqüència (xarxa sense fil) de tipus propietari (no obert). Està dirigit al sector domèstic (domòtica), edificis terciaris (immòtica), a ciutats (urbòtica: xarxa d'àrea metropolitana) i sector industrial. IQRF és un protocol propietari i destinat a crear xarxes d'àrea personal de baixa potència i baixa velocitat de transmissió de dades. IQRF està de senvolupat per l'empresa IQRF i potenciat per l'organització IQRF Alliance que assegura la interoperativitat. Aquest protocol pot ésser emprat en la Internet de les coses.

## Prestacions

* IQRF és una tecnologia sense fil orientada a commutació de paquets (paquets sincronitzats en el temps similar a la tecnologia de xarxes cel·lulars).
* Utilitza una banda sense llicència ISM: 433 MHz, 868 MHz, 916 MHz.
* Empra una topologia de Xarxa en Malla per a aconseguir un major abast. (hop).
* Baixa potència d'emissió segons normativa del Institut Europeu de Normes de Telecomunicació ETSI 300 220.
* Velocitat de transmissió 19.836 kbit/s.
* Modulació GFSK.
* Fins a 65 000 dispositius amb el sistema operatiu intern, o fins a 240 dispositius amb el programari DPA.
* Potència de sortida fins a 12.5 mW.
* Fins a 240 salts (hops) per paquet.
* Funcionalitat OTA múltiple.
* Disponibilitats de circuits basades en microcontroladors de la casa Microchip. IC emissor-receptor de la casa ST.
* Entorn de desenvolupament IDE programat en llenguatge C.

## Dispositius

Emissors-receptors a data d'octubre del 2017 :
| Referència | Prestacions |
| TR-72Dx | 6 Entrades/Sortides, E2PROM sèrie de 32KB |
| TR-76Dx | 12 Entrades/Sortides, E2PROM sèrie de 32KB |

## Referències

* ↑ s.r.o., MICRORISC. «IQRF - Technology for wireless» (en anglès). http://www.iqrf.org/.+[Consulta: 2 octubre 2017].
* ↑ «IQRF and IQMESh protocol» (en anglès). http://tsp.vutbr.cz. Arxivat de l'original el 2017-10-03. [Consulta: 2 octubre 2017].
* ↑ «IQRG user's guide» (en anglès). http://www.iqrf.org.+[Consulta: 2 octubre 2017].

## Vegeu també

Altres tecnologies per la IoT (internet de les coses):
* De banda ISM lliures: ZigBee, Thread, Z-Wave, 6LowPAN, Bluetooth LE, Wi-Fi, Xarxa en malla Bluetooth
* De Banda Estreta: SigFox, NB-IoT
* De Banda Ampla: LoRaWAN, RPMA
# Ibn al-Furat (família)

Els Banu l-Furat (àrab: بنو الفرات, Banū l-Furāt) fou una família xiïta que va donar alguns visirs i alts càrrecs als abbàssides i ikhxídides.
El primer membre conegut fou Úmar ibn al-Furat, que fou delegat de l'alida Alí ar-Ridà i fou executat a Bagdad el 818/819 per orde d'Ibrahim ibn al-Mahdí.
El primer que va ocupar un càrrec administratiu fou Muhàmmad ibn Mussa. Foren els seus fills i descendents els que van destacar:
* Abu-l-Abbàs Àhmad ibn Muhàmmad ibn Mussa al-Hàssan ibn al-Furat, ministre de finances vers 892-904
* Abu-l-Hàssan Ali ibn Muhàmmad ibn Mussa ibn al-Furat, visir diverses vegades 908-924
* Abu-l-Khattab Jàfar ibn Muhàmmad ibn Mussa ibn al-Furat, ministre de finances 908
** Abu-l-Fat·h al-Fadl ibn Jàfar ibn al-Furat, conegut també com a Ibn Hinzaba, visir 932 i 937-938
*** Abu-l-Fadl Jàfar ibn Abi-l-Fat·h ibn al-Furat, visir dels ikhxídides
***** Abu-l-Abbàs al-Fadl ibn Jàfar, efímer visir fatimita
# Ida

«Ida» té aquests significats:
* Astronomia: (243) Ida, asteroide número 243
* Botànica: Ida, gènere d'orquídies
* Toponímia:
** Mont Ida (Creta), a Creta
** Mont Ida (Turquia), a la regió de Frígia
** Ida (riu), a Eslovàquia
** Ida (Louisiana), població e l'estat de Louisiana
* Personatges:
** Ida de Bernícia, rei de l'estat anglosaxó de Bernícia al segle VI
** Ida (nimfa), nimfa de la mitologia grega
** Ida (hinduisme), deessa de l'hinduisme
* Paleontologia: Ida o Darwinius masillae, fòssil d'un primat
* Obres:
** Ida (Bornaccini), òpera del compositor Giuseppe Bornaccini
# ISO 3166-2:AO

ISO 3166-2:AO és el subconjunt per a Angola de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment per a Angola, l'estàndard ISO 3166-2, està format per 18 províncies.
Cada codi es compon de dues parts, separades per un guió. La primera part és AO, el codi ISO 3166-1 alfa-2 per a Angola. La segona part són tres lletres.

## Codis actuals

Els noms de les subdivisions estan llistades segons l'ISO 3166-2 publicat per la "ISO 3166 Maintenance Agency" (ISO 3166/MA).
| Codi | Nom de subdivisió (pt) |
| AO-BGO | Bengo |
| AO-BGU | Benguela |
| AO-BIE | Bié |
| AO-CAB | Cabinda |
| AO-CNN | Cunene |
| AO-HUA | Huambo |
| AO-HUI | Huíla |
| AO-CCU | Kuando Kubango |
| AO-CNO | Kwanza Norte |
| AO-CUS | Kwanza Sul |
| AO-LUA | Luanda |
| AO-LNO | Lunda Norte |
| AO-LSU | Lunda Sul |
| AO-MAL | Malange |
| AO-MOX | Moxico |
| AO-NAM | Namibe |
| AO-UIG | Uíge |
| AO-ZAI | Zaire |

## Vegeu també

* Organització territorial d'Angola

## Enllaços externs

* ISO Online Browsing Platform: AO (Plataforma Online d'Exploració ISO: AO) (anglès)
* Divisions administratives d'Angola, Statoids.com (anglès)